SET รีบาวด์ 8 จุด รับแรงซื้อกลับกลุ่มบิ๊กแคป-เก็งงบปี 64
SET รีบาวด์ 8 จุด รับแรงซื้อกลับกลุ่มบิ๊กแคปและแรงซื้อดักงบและเงินปันผลปี 2564 คาดดัชนีปรับตัวขึ้นแนวต้าน 1,642-1,650 จุด
28 ม.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 10:17 น. อยู่ที่ 1,641.93 จุด เพิ่มขึ้น 7.76 จุด หรือ 0.47% สูงสุดที่ 1,643.22 จุด ต่ำสุดที่ 1,636.70 จุด มูลค่าการซื้อ 1.17 หมื่นล้านบาท
บล.กรุงศรี ระบุในบทวิเคราะห์วันนี้ (28 ม.ค.2565) ว่า  ประเมินว่า SET ปรับตัวขึ้นแนวต้าน 1,642-1,650 จุด ตอบรับ sentiment บวกตัวเลข GDP ไตรมาส 4/2564 ของสหรัฐขยายตัวดีเกินคาดโดยโต 6.9% ประกอบกับแรงหนุนราคาน้ำมันดิบที่ทรงตัวระดับสูงและแรงซื้อดักงบและเงินปันผลปี 2564 อย่างไรก็ตามคาดว่าดัชนีจะสลับอ่อนตัวจากความกังวล FED ส่งสัญญาณปรับขึ้นอัตราดอกเบี้ยในการประชุมเดือนมี.ค.ส่งผลให้ Fund flow ผันผวน
ด้านบล.ฟินันเซีย ไซรัส ระบุในบทวิเคราะห์วันนี้ (28 ม.ค.2565) ว่า แนวโน้มตลาดคาด SET Index แกว่ง Sideways ในกรอบ 1,625-1,640 จุด โดยคาดเริ่มทรงตัวได้บ้างหลังวานนี้มีแรงซื้อกลับจากแนวรับบริเวณ 1,620 จุด ค่อนข้างหนาแน่น แม้เม็ดเงินยังคงไหลออกเกือบทุกสินทรัพย์เสี่ยงทั้งหุ้น พันธบัตร ทองคำและถือครองดอลลาร์ ทำให้ Dollar Index ทำ New High ในรอบ 1 ปีครึ่งแต่ประเมินกระแสเงินทุนจะไหลออกจากหุ้นไทยจำกัดเนื่องจาก 4 ปีที่ผ่านมาไหลออกไปแล้วกว่า 6 แสนลบ. กลยุทธ์จึงยังเน้นลงทุนในหุ้นที่มีปัจจัยบวกเฉพาะตัว มีกำไรไตรมาส 4/2564 แข็งแกร่ง และ มี PER/PBV ไม่สูง